**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU[[1]](#footnote-1)**

1. Atbilstoši Ministru kabineta (turpmāk – MK) 2015.gada 10.marta sēdes protokola Nr.14 27.§ 11.punktam Finanšu ministrijai (turpmāk - FM) ir uzdots, sākot ar 2015.gada maiju, reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Attiecīgi FM sniedz operatīvo informāciju par galvenajiem aspektiem un aktualitātēm ES fondu 2014.–2020.gada plānošanas periodā.
2. Informāciju par investīciju ieviešanas laika grafika[[2]](#footnote-2) un finanšu progresa izpildes statusu uz **2016.gada 1.decembri** skatīt kopsavilkumu grafikā Nr.1 un plašāku informāciju par projektiem un tajos veiktajiem maksājumiem ES fondu tīmekļa vietnē[[3]](#footnote-3).

***Grafiks Nr.1*** *“ES fondu investīciju uzsākšanas un ieviešanas statuss līdz 2016.gada 1.decembrim milj. euro, % no ES fondu finansējuma, progress pret datiem līdz 2016.gada 1.novembrim”*

1. **Progress projektu ieviešanas posmā ir dinamisks. Piemēram, nepilnu 3 nedēļu laikā** līdz 2016.gada 20.decembrim apstiprināti projekti par papildus 56,8 milj. e*uro*, noslēgti līgumi par papildus 46,1 milj. *euro* un veikti maksājumi par vēl 8,8 milj. *euro*. Progress, galvenokārt, transporta un uzņēmējdarbības nozarē.
2. Projektu uzsākšanas nosacījumu izstrādē (primāri MK noteikumi par specifiskā atbalsta mērķa īstenošanu (turpmāk – MK noteikumi)) sasniegts ļoti labs rezultāts. Līdz 2016.gada beigām no 4 miljardu *euro* valdības mērķa[[4]](#footnote-4) ir izdevies apstiprināt investīciju MK noteikumus par 3,8 miljardiem *euro* jeb 95,0%. Līdz 2016.gada beigām investīciju noteikumi spēkā ir jau 85,0% no kopējā pieejamā ES fondu finansējuma investīijām līdz 2023.gadam. No 2016.gadā neizpildītā sagaidāms, ka 2017.gada sākumā tiks lemts par investīcijām dzelzceļa elektrifikācijas projektā (346,6 milj. *euro* Kohēzijas fonds). Pozitīvi, ka 2016.gada 20.decembrī ir pieņemts valdības lēmums par ieguldījumiem veselības aprūpes infrastruktūrā. 2016.gadā panākts ievērojams temps. 2016.gadā vien padarītais ir par vismaz divām ar pusi reizēm vairāk nekā iepriekšējos divos gados kopā.
3. Kopsavilkumu par MK noteikumu ikmēneša plānu izpildi skatīt grafikā Nr.2. Detalizēta statusa informācija ir pieejama ES fondu tīmekļa vietnē[[5]](#footnote-5), savukārt kavēto MK noteikumu statuss detalizēti uzskaitīts šī ziņojuma 1.un 2.pielikumā. Ziņojuma 3.pielikumā pieejama informācija par 2017. un 2018.gadā apstiprināmajiem MK noteikumiem.

***Grafiks Nr.2*** *“ES fondu investīciju uzsākšanas gatavība – MK noteikumi 2016.gads.(faktiskie dati līdz 2016.gada 20.decembrim. milj. euro)[[6]](#footnote-6)”*

1. Kā minēts iepriekš, projektu iesniegumu **atlašu izsludināšana arvien progresē.** Atsevišķos gadījumos projektu atlašu uzsākšanas termiņi vai projektu apstiprināšana ir atkarīgi no citu specifisku priekšnosacījumu izpildes, piemēram, projektu ideju priekšatlases[[7]](#footnote-7), kuras mērķis ir nodrošināt kvalitatīvāku, mērķtiecīgāku un koordinētu projektu īstenošanu. Būtiskākie riski ar lielāko finanšu ietekmi saglabājas, kā jau iepriekš ziņots[[8]](#footnote-8).
2. Ņemot vērā arvien intensīvāku projektu ieviešanas posmu, CFLA palielinās pārbaužu apjoms gan maksājumu dokumentācijas kontrolēs, gan projektu īstenošanas vietās. Tāpat CFLA aktīvi veic iepirkumu pirmspārbaudes, konsultē projektu īstenotājus. Tas dod iespēju ievērojami samazināt kādu kļūdu vai neatbilstību riskus finansējuma saņēmējiem. Pozitīvi, ka tuvākajā laikā uzsāksies Integrēto teritoriālo investīciju[[9]](#footnote-9) līgumu slēgšana, līdz ar to sagaidāms progress šajos specifiskajos atbalsta mērķos.
3. Latvijai joprojām ir viens no labākajiem tempiem ES dalībvalstu vidū. Detalizētu informāciju skatīt [ES fondu tīmekļa vietnē](http://www.esfondi.lv/page.php?id=1065)[[10]](#footnote-10) un zemāk esošajā grafikā.

***Grafiks Nr.3*** *“ES fondu kopējie EK veiktie sākotnējie, ikgadējie avansi un starpposma maksājumi dalībvalstīm, % no pieejamā ES fondu finansējuma, dati uz 2016.gada 8.decembri”*

1. Attiecībā uz 2016.gada finanšu plāna izpildi – ES finanšu atbalsta maksājumiem projektu īstenotājiem (avansi, maksājumi par faktiski veiktām darbībām) – pārskata periodā kopumā ir neliels progress. Skatīt zemāk šī ziņojuma tabulu Nr.1.

Jau iepriekš tika ziņots, ka gada beigās nebūs būtisks maksājumu pieaugums. Savukārt aktuālie projektu atlašu un līgumu dati liecina par ievērojamu sagaidāmo uzlabojumu 2017.gadā. Pārskata perioda plāna[[11]](#footnote-11) izpilde kumulatīvi līdz 2016.gada 1.decembrim (257,1 milj. *euro*) ir 72,1%, bet gada plāns (314,9 milj. *euro*) izpildīts tikai 58,8% apmērā.

***Tabula Nr.1*** *“2014.-2020.gada plānošanas periods: ES fondu līdzfinansējuma maksājumu plāna izpilde līdz 2016.gada 1.decembrim, euro.”*

|  |  |  |  |  |  |  |  |
| --- | --- | --- | --- | --- | --- | --- | --- |
| **Prioritārais virziens** | **Plāns 2016.gadam kopā** | **Plāns 01.01.2016. - 01.12.2016.** | **Faktiskā izpilde 01.01.2016. - 01.12.2016.** | **Līdz 01.12.2016.** | | **Iepriekšējā mēnesī** | |
| **Izpilde,%** | **Neizpilde (-)** | **Izpilde,%** | **Neizpilde (-)** |
| **/pārpilde(+)** | **/pārpilde(+)** |
| 1.Pētniecība, tehnoloģijas, inovācijas | 11 137 430 | 8 714 464 | **739 216** | **8,5%** | -7 975 247 | 10,3% | -6 297 672 |
| 2.IKT , e-pārvalde | 9 340 843 | 2 689 753 | **0** | **0,0%** | -2 689 753 | 0,0% | -709 084 |
| 3.MVU konkurētspēja | 30 075 247 | 25 003 330 | 31 625 567 | 126,5% | 6 622 237 | 163,8% | 11 916 350 |
| 4. Ekonomika ar zemu oglekļa emisijas līmeni | 19 368 881 | 12 341 483 | **4 731 810** | **38,3%** | -7 609 672 | 49,3% | -4 869 454 |
| 5.Vides aizsardzība un resursu izmantošanas efektivitāte | 27 324 058 | 18 018 900 | **902 712** | **5,0%** | -17 116 188 | 6,1% | -13 847 515 |
| 6.Ilgtspējīgs transports | 152 749 691 | 136 546 843 | **101 851 562** | **74,6%** | -34 695 281 | 77,9% | -24 584 255 |
| 7.Nodarbinātība un darbaspēka mobilitāte | 31 395 139 | 27 786 533 | 35 054 920 | 126,2% | 7 268 388 | 119,3% | 5 361 893 |
| 8.Izglītība, prasmes un mūžizglītība | 5 048 340 | 2 146 965 | **333 818** | **15,5%** | -1 813 148 | 23,5% | -924 863 |
| 9.Sociālā iekļaušana un nabadzības apkarošana | 16 054 669 | 14 379 783 | **3 986 955** | **27,7%** | -10 392 829 | 31,6% | -8 245 121 |
| 10.; 11.; 12. Tehniskā palīdzība | 12 463 361 | 9 468 217 | **6 013 619** | **63,5%** | -3 454 598 | 67,9% | -2 669 842 |
| **KOPĀ** | **314 957 659** | **257 096 269** | **185 240 180** | **72,1%** | -71 856 090 | **78,7%** | **-44 869 564** |

1. Šobrīd FM sadarbībā ar Centrālo finanšu un līgumu aģentūru (turpmāk – CFLA) aktīvi darbojas pie 2017.gada dažādu plānu izstrādes (maksājumu plānu, rādītāju, atlases kārtu) un saskaņošanas ar iestādēm ar mērķi operatīvi sekot ieviešanas sekmēm un veikt pasākumus risku gadījumos. FM šos plānus valdībā iesniegs kopā ar regulāro pusgada ziņojumu par ES fondu investīcijām (2017.gada martā).
2. **Turpmākie izaicinājumi 2017.gadam –** paātrināt projektu ieviešanu un finanšu plūsmu, vienlaikus nodrošinot efektīvu risku un drošu finanšu pārvaldību ar fokusu uz investīciju rezultātu sasniegšanu. Ievērojama nozīme būs Ekonomikas ministrijas veiktajai analīzei un priekšlikumiem sekmīgai investīciju videi būvniecības sektorā[[12]](#footnote-12). Tāpat būs jāpieņem “atlikušie” lēmumi par investīcijām, t.sk., kam kavēta MK noteikumu izstrāde un attiecīgi apstiprināšana. 2017.gadā kopumā plānots apstiprināt 19 MK noteikumus ar kopējo finansējumu 578,2 milj. *euro*. No tiem 5 MK noteikumiem ar kopējo finansējumu 443,1 milj. *euro* izpildes termiņš kavējas kopš 2016.gada: Dzelzceļa elektrifikācija; Torņkalna transporta mezgls – kopā 353,7 milj. *euro;* Siltumtīklu energoefektivitāte – 53,2 milj. *euro;* Starptautiskā sadarbība – 27,7 milj. *euro;* Ārstu piesaiste reģionos – 8,5 milj. *euro.*
3. 2017.gads skatāms kā piesātināts projektu realizēšanas posms – labums konkrētās nozarēs un Latvijas ekonomikas attīstībā kopumā. Tādējādi milzīgas iespējas būvniecības sektorā, vidēji 65% no ikgadējās investīciju naudas plūsmas – 2017.gadā vismaz 3 reizes vairāk nekā 2016.gadā. Reālas vidēja termiņa plānošanas iespējas nozarēs, tā kā apstiprināti noteikumi un drīzumā apstiprināti vairums projektu.

Pielikumā:

1. Informatīvā ziņojuma 1. pielikums “Kavētie Ministru kabineta noteikumi specifisko atbalsta mērķu/pasākumu laika grafikā, statuss uz 20.12.2016.” uz 1 lp.;
2. Informatīvā ziņojuma 2. pielikums “Kavēta Ministru kabineta noteikumu izsludināšana valsts sekretāru sanāksmē uz 20.12.2016.” uz 1 lp.;
3. Informatīvā ziņojuma 3. pielikums “2017. un 2018.gada specifisko atbalsta mērķu ieviešanas laika grafika statuss uz 20.12.2016’’ uz 3 lp.

Finanšu ministre D.Reizniece-Ozola

Inta Dimzule

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas vecākā referente

Tālr. 67083873

[Inta.Dimzule@fm.gov.lv](mailto:Ieva.Ziepniece@fm.gov.lv)

1. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-1)
2. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 6.pielikumu: <http://www.esfondi.lv/zinojumi-Ministru-kabinetam> [↑](#footnote-ref-2)
3. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> [↑](#footnote-ref-3)
4. Lai nodrošinātu zināmu elastību un tiektos uz lielāku izpildi, ambiciozāks plāns bija sasniegt 4,2 miljardu euro vērtībā apstiprinātus investīciju noteikumus. Līdz 2016.gada beigām izdevies 90% no šī plāna. [↑](#footnote-ref-4)
5. Pilna informācija par izpildes statusu uz 2016.gada 1.decembri pieejama <http://www.esfondi.lv/finansu-un-raditaju-plani-to-izpilde> Informācija sakārtota loģiskā secībā, sākot ar apstiprinātiem MK noteikumiem un turpinot ar kavējumiem (MK noteikumu apstiprināšanai, MK noteikumu izsludināšanai Valsts sekretāru sanāksmē, kā arī projektu iesniegumu atlases kritēriju iesniegšanai apakškomitejā) un noslēdzot ar specifiskajiem atbalsta mērķiem/pasākumiem, kuriem MK noteikumu apstiprināšanas termiņš vēl nav iestājies. [↑](#footnote-ref-5)
6. Nākamajos mēnešos MK noteikumu skaits var mainīties, ņemot vērā, ka Izglītības un zinātnes ministrijas plānotais 1.1.1.6.pasākums “RIS3 pārvaldības atbalsts” netiks īstenots, kā arī plānots izveidot jaunu specifisko atbalsta mērķi Inčukalna gudrona dīķu attīrīšanas (sanācijas) projektam. [↑](#footnote-ref-6)
7. Pilna informācija par izpildes statusu uz 2016.gada 1.decembri pieejama <http://www.esfondi.lv/finansu-un-raditaju-plani-to-izpilde>, kā arī Centrālās finanšu un līgumu aģentūras tīmekļa vietnē pieejams atlašu izsludināšanas indikatīvais laika grafiks <http://www.cfla.gov.lv/lv/es-fondi-2014-2020/projektu-iesniegumu-atlase> un <http://www.cfla.gov.lv/lv/es-fondi-2014-2020/izsludinatas-atlases> [↑](#footnote-ref-7)
8. 2016.gada novembra ziņojums pieejams <http://www.esfondi.lv/zinojumi-Ministru-kabinetam> [↑](#footnote-ref-8)
9. <http://likumi.lv/ta/id/277740-par-integreto-teritorialo-investiciju-specifisko-atbalsta-merku-finansejuma-kopejo-apjomu-katram-nacionalas-nozimes-attistibas> [↑](#footnote-ref-9)
10. ES fondu tīmekļa vietnes sadaļā par ES fondu un Kohēzijas fonda kopējiem EK veiktiem maksājumiem dalībvalstīm: <http://www.esfondi.lv/kopejie-ek-veiktie-maksajumi-dalibvalstim> [↑](#footnote-ref-10)
11. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 5.pielikumu: <http://www.esfondi.lv/zinojumi-Ministru-kabinetam> [↑](#footnote-ref-11)
12. 2016.gada 20. septembrī valdība uzdeva Ekonomikas ministrijai veikt analīzi un līdz 31.12.2016. sniegt MK informatīvo ziņojumu par konkrētiem priekšlikumiem nepieciešamai rīcībai, lai novērstu vai mazinātu ekonomikas pārkaršanas riskus un sabalansētu ES fondu 2014.–2020.gada investīciju plūsmu. EM apņēmās sadarbībā ar iesaistītām nozaru ministrijām un nozaru speciālistiem veikt analīzi par kopumā valstī sagaidāmām publiskām un privātām investīcijām un nepieciešamo resursu pieejamību un ietekmi uz tirgus cenu un kvalitāti, analizējot ekonomikas pārkaršanas riskus, modelējot nozares attīstību kopumā. Uzdots ņemt vērā ne tikai potenciālos ES fondu ieguldījumus, bet arī pašvaldību, kapitālsabiedrību, privātās un citas investīcijas, kas var ietekmēt situāciju nozarē, tai skaitā atbilstoša darba spēka pieejamību. [↑](#footnote-ref-12)